stanford-oval/wikipedia huggingface dataset:
เรดทอร์นาโด

| เรดทอร์นาโด |
| --- | --- |
ภาพจาก Legends of Tomorrow #3 (ก.ค. 2016)
ข้อมูลการจัดพิมพ์
ผู้จัดพิมพ์: ดีซีคอมิกส์
ปรากฏตัวครั้งแรก: ในฐานะ เรดทอร์นาโด :  Justice League of America ฉบับที่ 64 (สิงหาคม 1968) ในฐานะ อัลทูน :  Mystery in Space ฉบับที่ 61 (สิงหาคม 1960)
สร้างสรรค์โดย: การ์ดเนอร์ ฟ็อกซ์ (ผู้เขียนเรื่อง) ดิ๊ก ดิลลิน (ผู้วาดและออกแบบ)
ข้อมูลในเรื่อง
ชื่อจริง: เรดทอร์นาโด
นามแฝง: อัลทูน ทอร์นาโดแชมป์เปี้ยน จอห์น "เรดดี้" สมิท
ถิ่นกำเนิด: ดาวแรนน์
สังกัดทีม: จัสติซลีก จัสติซโซไซตี้ออฟอเมริกา ยังจัสติซ ไพรมอลฟอร์ซ ฟรีดอมไฟต์เตอร์
ความสามารถ:  สร้างลมพายุหมุนได้, บินได้  มีความแข็งแรง, ความทนทาน, การได้ยิน, การเห็นภาพ และความฉลาดที่เหนือมนุษย์  ฟื้นฟูร่างกายได้, คืนชีพได้  เปลี่ยนโมเลกุลร่างกายได้ 
เรดทอร์นาโด (อังกฤษ: Red Tornado) เป็นตัวละครแอนดรอยด์ซูเปอร์ฮีโร่ในหนังสือคอมิกส์อเมริกันที่จัดพิมพ์โดยสำนักพิมพ์ดีซีคอมิกส์ สร้างสรรค์โดย การ์ดเนอร์ ฟ็อกซ์ (Gardner Fox) และ ดิ๊ก ดิลลิน (Dick Dillin) ปรากฏตัวครั้งแรกใน Justice League of America ฉบับที่ 64 (สิงหาคม 1968) 
โดยเขาเป็นตัวละครที่ใช้ชื่อเรดทอร์นาโดต่อจาก มา ฮังเกล ซึ่งเคยปรากฏตัวและใช้ชื่อนั้นมาก่อนในยุคโกลเด้นเอจ
เรดทอร์นาโดเป็นหนึ่งในสมาชิกของจัสติซลีกที่เป็นที่รู้จักกันในวงกว้าง ตัวละครนี้ได้ถูกนำมาปรับใช้ในสื่อหลายรูปแบบ เช่น แอนิเมชั่นซีรีส์เรื่อง จัสติซลีก อันลิมิเตต (2004-2006), แอนิเมชั่นซีรีส์เรื่อง แบทแมน: เดอะเบรฟแอนด์เดอะโบลด์ (2008-2011), ซีรีส์โทรทัศน์ฉบับคนแสดง เรื่อง ซูเปอร์เกิร์ล และเกม DC Universe Online (DCUO)
ประวัติการสร้างสรรค์

ตัวละครเรดทอร์นาโดที่เป็นแอนดรอยด์นั้นสร้างสรรค์โดย การ์ดเนอร์ ฟ็อกซ์ และ ดิ๊ก ดิลลิน เขาปรากฏตัวครั้งแรกใน Justice League of America ฉบับที่ 64 (สิงหาคม 1968)
โดยตัวละครนี้ใช้ชื่อเรดทอร์นาโดต่อจาก มา ฮังเกล ตัวละครซูเปอร์ฮีโร่หญิงที่เคยปรากฏตัวมาก่อนใน All-American Comics ปี 1939 และเริ่มใช้ชื่อนั้นในปี 1940
เรดทอร์นาโดในปี 1968 เป็นแอนดรอยด์ที่มีความรู้สึก สามารถสร้างลมพายุทอร์นาโดได้ โดยวายร้ายชื่อ ทู มอร์โรว์ 
ได้สร้างขึ้นเขาทดแทนเรดทอร์นาโดรุ่นดั้งเดิมที่เป็นสมาชิกของทีมจัสติซโซไซตี้ออฟอเมริกาในจักรวาล Earth-2
เพื่อให้แทรกซึมเข้าทำลายทีม แต่เนื่องจากเขามีความรู้สึกนึกคิดเป็นของตัวเองและมีจิตสำนึกใฝ่ดี เขาจึงเลือกที่จะร่วมมือช่วยเหลือทีมนั้นแทน ภายหลังเขาได้ข้ามมิติมายัง Earth-1
และเข้าเป็นสมาชิกของทีมจัสติซลีกออฟอเมริกา โดยเขามีร่างมนุษย์ที่ใช้ชื่อว่า จอห์น สมิท และเขายังใช้ชีวิตแบบมนุษย์อีกด้วย
ปี 1981 การ์ดเนอร์ ฟ็อกซ์ ได้เสริมประวัติให้เรดทอร์นาโดมีความเชื่อมโยงกับตัวละครที่ชื่อ อัลทูน ซึ่งเคยปรากฏตัวใน Mystery in Space ฉบับที่ 61 (สิงหาคม 1960)
โดยตัวละครนี้เป็นเอเลี่ยนพลังงานลมมีชีวิตจากดาวแรนน์ที่พยายามจะพิชิตโลก กระทั่งได้พบกับจัสติซลีกแล้วเปลี่ยนความคิดมาใช้พลังในทางที่ดี ซึ่งกระบวนการคิดนี้ทำให้เขาแยกร่างออกเป็น
ทอร์นาโดไทแรนต์ (ฝ่ายร้าย) และ ทอร์นาโดแชมป์เปี้ยน (ฝ่ายดี) หลังจากจัสติซลีกปราบทอร์นาโดไทแรนต์ได้แล้ว ทอร์นาโดแชมป์เปี้ยนก็ข้ามมิติไปที่ Earth-2 และถูกวายร้ายชื่อ ทู มอร์โรว์
จับตัวมาใส่ในซูเปอร์แอนดรอยด์ที่ชื่อว่า เรดทอร์นาโด โดยกระบวนการรวมร่างเข้ากับแอนดรอยด์ทำให้เขาสูญเสียความทรงจำก่อนเป็นเรดทอร์นาโดไป
เรดทอร์นาโดมีบทบาทในจักรวาลดีซีคอมิกส์ตลอดมา ยกตัวอย่างเช่น ในช่วงเหตุการณ์ Crisis on Infinite Earths ร่างแอนดรอยด์ของเขาถูกทำลายและเขาได้กลายเป็น "จิตวิญญาณแห่งลม",
หลังจากเหตุการณ์ Crisis on Infinite Earths เขาก็ได้เข้าร่วมทีมเดอะเลย์เม็น (ไพรมอลฟอร์ซ), หลังจากยุติบทบาทในทีมเดอะเลย์เม็น เขาก็กลับมามีบทบาทอีกครั้งในฐานะพี่เลี้ยงของทีมยังจัสติซและผู้ประสานงานกับจัสติซลีก  เป็นต้น
หลังจากการรีบูทจักรวาลใหม่เป็น New 52 ในปี 2011 ตัวละครเรดทอร์นาโดก็ถูกเปลี่ยนให้เป็นชื่อของแอนดรอยด์เพศหญิงที่มีบทบาทใน Earth 2 
ส่วนตัวละครเรดทอร์นาโดที่เป็นแอนดรอยด์เพศชายในจักรวาลหลักนั้นได้มีการกล่าวถึงใน Justice League ชุดที่ 2 ฉบับที่ 16 (มีนาคม 2013) , ปรากฏใน Justice League ชุดที่ 2 ฉบับที่ 26 (กุมภาพันธ์ 2014) ในสภาพที่ยังไม่สมบูรณ์  
และปรากฏตัวอย่างเป็นทางการใน Legends of Tomorrow ฉบับที่ 2 (มิถุนายน 2016)
การปรากฏตัวในสื่ออื่นๆ > โทรทัศน์ > ฉบับคนแสดง

เรดทอร์นาโด ปรากฏตัวในซีรีส์โทรทัศน์ฉบับคนแสดงในเรื่อง ซูเปอร์เกิร์ล, รับบทโดย อิดโด โกลด์เบิร์ก (Iddo Goldberg)
การปรากฏตัวในสื่ออื่นๆ > โทรทัศน์ > แอนิเมชั่น

เรดทอร์นาโด ปรากฏตัวในแอนิเมชั่นซีรีส์เรื่อง จัสติซลีก อันลิมิเตต (2004-2006)
เรดทอร์นาโด ปรากฏตัวในแอนิเมชั่นซีรีส์เรื่อง แบทแมน: เดอะเบรฟแอนด์เดอะโบลด์ (2008-2011)
แหล่งข้อมูลอื่น

DCcomics.com's Origin on Red Tornado เก็บถาวร 2008-08-10 ที่ เวย์แบ็กแมชชีน
DCDP: Red Tornado
The Unofficial Red Tornado Chronology เก็บถาวร 2007-10-15 ที่ เวย์แบ็กแมชชีน
เรดเฮร์ริง

ในนิยายรหัสคดี แรงพยาบาท นักสืบ เชอร์ล็อก โฮมส์ ได้ตรวจสอบร่องรอยทางอาชญากรรมซึ่งตอนหลังในนิยายก็จะปรากฏว่าเป็นเรื่องตั้งใจทำให้เข้าใจไขว้เขว
ปลาเฮร์ริงที่ทาเกลือ ใส่สี แล้วรมควัน จนกระทั่งมีสีแดง-น้ำตาล ซึ่งก็คือปลาเฮร์ริงแดง หรือเรดเฮร์ริง หรือเรียกในภาษาอังกฤษอีกอย่างว่าคิปเปอร์ (kipper)
ในสมัยก่อนจะมีการแช่ตู้เย็น คิปเปอร์มีชื่อว่ามีกลิ่นแรง 
ในปี 1807 วิลเลียม คอบเบ็ตต์เขียนว่าเมื่อยังเป็นเด็ก เขากับเด็กอื่นๆ ได้ใช้คิปเปอร์ล่อสุนัขล่าเนื้อให้ไปที่อื่นจากบริเวณที่เด็กๆ ต้องการจะล่ากระต่าย เรื่องนี้น่าจะเป็นต้นกำเนิดของคำว่า เรดเฮร์ริง
เรดเฮร์ริง (อังกฤษ: red herring แปลว่า ปลาเฮร์ริงแดง) เป็นอะไรที่ทำให้เข้าใจเขว หรือดึงความสนใจไปจากปัญหาหรือคำถามที่เป็นประเด็นหรือสำคัญ
มันอาจเป็นเหตุผลวิบัติทางตรรกะ หรือเป็นเทคนิคการประพันธ์ ที่ทำให้ผู้อ่านหรือผู้ชมสรุปเรื่องอย่างผิดๆ 
ผู้ประพันธ์อาจใช้เทคนิคนี้อย่างตั้งใจ เช่นในนิยายรหัสคดี หรือเป็นโวหารการพูด เช่น ในการเมือง หรืออาจใช้เพื่อให้เหตุผลอย่างไม่ได้ตั้งใจ
นักโต้เถียงชาวอังกฤษวิลเลียม คอบเบ็ตต์ ได้ทำคำนี้ให้เป็นที่นิยมในปี 1807 เมื่อเล่าเรื่องการใช้ปลารมควันที่มีกลิ่นแรง เพื่อจะเบนความสนใจของสุนัขล่าเนื้อไม่ให้ไปไล่กระต่าย
เหตุผลวิบัติ

เมื่อเป็นเหตุผลวิบัติอรูปนัย เรดเฮร์ริงอยู่ในกลุ่มเหตุผลวิบัติโดยความไม่เข้าประเด็น (relevance fallacies)
ไม่เหมือนกับเหตุผลวิบัติอีกอย่างคือหุ่นฟาง ซึ่งเป็นการบิดเบียนจุดยืนของฝ่ายตรงข้าม
เรดเฮร์ริงจะดูเหมือนคำอธิบายที่เป็นไปได้ แต่จริงๆ ก็จะเป็นคำอธิบายที่ไม่เข้าประเด็น เพียงแต่เบี่ยงความสนใจ
ตามพจนานุกรมภาษาอังกฤษ ฉบับออกซฟอร์ด เรดเฮร์ริงอาจจะตั้งใจหรือไม่ได้ตั้งใจเพื่อให้เข้าใจไขว้เขว
เป็นพจน์ที่โดยหลักใช้ระบุว่า เหตุผลที่ให้ไม่เข้าประเด็น 
เช่น "ผมคิดว่าเราควรจะมีข้อบังคับทางการศึกษาที่เคร่งครัดขึ้นสำหรับนักเรียน 
ผมอยากให้คุณสนับสนุนเรื่องนี้ เพราะเราอยู่ในวิกฤติทางงบประมาณ และเราก็ไม่ต้องการให้มีผลต่อเงินเดือนของเรา"
แม้ประโยคท้ายดูเหมือนจะใช้สนับสนุนประโยคแรก แต่ก็ไม่ได้อยู่ในประเด็น
กลวิธีเรื่องเล่า

วรรณคดีทั้งที่เป็นนิยายและสารคดี อาจตั้งใจใช้เรดเฮร์ริงเพื่อให้ผู้อ่านหรือผู้ชมสรุปเรื่องอย่างผิดๆ
ตัวอย่างเช่น ตัวละครคือ บิชอปอาริงกาโรซ่า ในนิยายรหัสลับดาวินชีของแดน บราวน์ ปรากฏเกือบตลอดทั้งเรื่องว่าเป็นตัวการการสมคบคิดของคริสตจักร แต่ภายหลังจึงเปิดเผยว่า ถูกตัวร้ายจริงๆ หลอก 
ชื่อภาษาอิตาลีของตัวละครแปลคร่าวๆ ได้ว่า ปลาเฮร์ริงแดง (aringa rosa โดย rosa จริงๆ แปลว่าสีชมพู แต่ก็ใกล้คำว่า rossa คือสีแดงมาก)
หนังสือเชอร์ล็อก โฮมส์เล่มแรกคือ แรงพยาบาท ก็ใช้เรดเฮร์ริงด้วย เมื่อฆาตกรในเรื่องเขียนไว้ในที่เกิดเหตุว่า Rache
(เป็นคำเยอรมันแปลว่า การแก้แค้น) ซึ่งทำให้ทั้งตำรวจในเรื่องและผู้อ่านเข้าใจผิดว่า เป็นคนเยอรมัน
การศึกษาและการทดสอบทางกฎหมาย มักจะใช้เรดเฮร์ริงเพื่อให้นักศึกษาเข้าใจข้อสรุปประเด็นทางกฎหมายอย่างผิดๆ 
เป็นการทดสอบความเข้าใจกฎหมายที่เป็นพื้นฐาน และทดสอบสมรรถภาพการแยกแยะพฤติการณ์แวดล้อมที่สำคัญตามความเป็นจริง
ดูเพิ่ม

สถานีย่อยโลกวรรณศิลป์
สถานีย่อยปรัชญา
ปืนของเชคอฟ
ผลบวกลวงและผลลบลวง
เรย์แมน 2: เดอะเกรตเอสเคป

| เรย์แมน 2: เดอะเกรตเอสเคป |
| --- | --- |

ผู้พัฒนา: ยูบิ พิกเจอร์ส (นินเท็นโด 64, พีซี, ดรีมแคสต์) ยูบิ ซอฟต์ อานซี (เรโวลูชัน) ยูบิ ซอฟต์ เซี่ยงไฮ้ (เพลย์สเตชัน) ยูบิ ซอฟต์ มิลาน (ฟอร์เอฟเวอร์)
ผู้จัดจำหน่าย: ยูบิ ซอฟต์
กำกับ: Michel Ancel
อำนวยการผลิต: Arnaud Carrette Pauline Jacquey
ออกแบบ: Michel Ancel Jean-Christophe Guyot Serge Hascoët
ศิลปิน: Michel Ancel Florent Sacre Paul Tumelaire
เขียนบท: David Neiss Michel Ancel (story)
แต่งเพลง: Eric Chevalier
ชุด: เรย์แมน
เอนจิน: RenderWare 
เครื่องเล่น: ดรีมแคสต์ เกมบอยคัลเลอร์ ไอโอเอส ไมโครซอฟท์ วินโดวส์ นินเท็นโด 64 นินเท็นโด DS นินเท็นโด 3DS เพลย์สเตชัน เพลย์สเตชัน 2
วางจำหน่าย:  29 ตุลาคม 1999 นินเท็นโด 64EU: 29 ตุลาคม 1999 NA: 6 พฤศจิกายน 1999ไมโครซอฟท์ วินโดวส์NA: 5 พฤศจิกายน 1999 EU: 24 กรกฎาคม 2000ดรีมแคสต์NA: 21 มีนาคม 2000 EU: 26 กรกฎาคม 2000เพลย์สเตชันNA: 31 สิงหาคม 2000 EU: 8 กันยายน 2000 AU: 2000เพลย์สเตชัน 2EU: 22 ธันวาคม 2000 NA: 30 มกราคม 2001เกมบอยคัลเลอร์NA: 1 June 2001 EU: 14 ธันวาคม 2001นินเท็นโด DSEU: 11 March 2005 NA: 28 มีนาคม 2005 AU: March 2005iOSทั่วโลก: 1 มีนาคม 2010นินเท็นโด 3DSEU: 25 มีนาคม 2011 NA: 27 มีนาคม 2011 AU: 31 มีนาคม 2011 
แนว: แพลตฟอร์ม
รูปแบบ: ผู้เล่นเดี่ยว
เรย์แมน 2: เดอะเกรตเอสเคป (อังกฤษ: Rayman 2: The Great Escape) เป็นวิดีโอเกมแพลตฟอร์มในปี 1999 ที่พัฒนาโดยยูบิ พิกเจอร์ส และจัดจำหน่ายโดย ยูบิ ซอฟต์ โดยตัวเกมเป็นเกมภาคหลักเกมที่สองในชุดเกม เรย์แมน สำหรับดรีมแคสต์ ไมโครซอฟท์ วินโดวส์ นินเท็นโด 64 และ เพลย์สเตชัน ตัวเกมยังมีการรีเมคที่ปรับปรุงเพื่มเติมในชื่อ เรย์แมนเรโวลูชัน (เรย์แมน 2: เรโวลูชัน ในอเมริกาเหนือ) ได้รับการพัฒนาโดยยูบิ ซอฟต์ อานซี สำหรับเพลย์สเตชัน 2 ตัวเกมรีเมคทางเลือกที่รู้จักกันในชื่อ เรย์แมน 2 ฟอร์เอฟเวอร์ ได้รับการพัฒนาโดยยูบิ ซอฟต์ มิลาน สำหรับเกมบอยคัลเลอร์
เนื้อเรื่องใน เรย์แมน 2 เดอะเกรตเอสเคป จะมุ่งเน้นไปที่ตัวละครเรย์แมนซึ่งได้รับมอบหมายให้กอบกู้ดินแดนมหัศจรรย์แห่ง Fairy Glade จากกองทัพหุ่นยนต์โจรสลัดที่นำโดย Admiral Razorbeard เรย์แมน 2 เดอะเกรตเอสเคป ได้รับการยกย่องจากรูปแบบการเล่น กราฟิก และการเข้าถึงได้ง่าย
| ด ค กเรย์แมน |
| --- | --- |
ซีรีส์หลัก:  เรย์แมน  เรย์แมน 2: เดอะเกรตเอสเคป  เรย์แมน 3: ฮูดลัมแฮฟวัค  เรย์แมน ออริจินส์  เรย์แมน เลเจนดส์ 
ภาคแยก:  Rayman M  Hoodlums' Revenge  Rayman Raving Rabbids handheld version  Rayman Raving Rabbids 2  Rayman Raving Rabbids: TV Party  Rayman Mini 
อื่น ๆ:  Rayman: The Animated Series  Michel Ancel  Rabbids  Tonic Trouble
เรมา มาร์แวนน์

| เรมา มาร์แวนน์ |
| --- | --- |

ข้อมูลพื้นฐาน
ชื่อเกิด: เรมา มาร์แวนน์ วรฤทธิ์สกุล
เกิด: 15 กันยายน พ.ศ. 2545 (22 ปี) แคร์รอลตัน รัฐเท็กซัส สหรัฐอเมริกา
ที่เกิด: แดลลัส รัฐเท็กซัส สหรัฐอเมริกา
แนวเพลง: พระวรสาร
เครื่องดนตรี: เปียโน
ช่วงปี: พ.ศ. 2553–2555
ค่ายเพลง: บริษัทเรมาโปรดักชัน

เว็บไซต์: rhemamarvanne.com
เรมา มาร์แวนน์ วรฤทธิ์สกุล (อังกฤษ: Rhema Marvanne Voraritskul; เกิด 15 กันยายน พ.ศ. 2545) เป็นนักร้องหญิงชาวอเมริกันเชื้อสายไทย ที่ใช้พระวารสารเป็นแนวทางในการร้อง
ประวัติ

เรมา มาร์แวนน์ วรฤทธิ์สกุล เกิดเมื่อวันที่ 15 กันยายน พ.ศ. 2545 ที่เมืองแคร์รอลตัน รัฐเท็กซัส สหรัฐ เป็นบุตรสาวของอธิษฐาน "ทีทัน" วรฤทธิ์สกุล และเวนดี "เมอร์ซี" มาร์แวนน์ ปู่ของเรมาชื่อชัย วรฤทธิ์สกุล อพยพจากประเทศไทยเข้าสู่สหรัฐ เวนดีมารดาของเธอได้เสียชีวิตลงด้วยโรคมะเร็งรังไข่เมื่อวันที่ 8 พฤศจิกายน พ.ศ. 2551 ขณะอายุเพียง 34 ปี
เรมาเริ่มมีชื่อเสียงทางอินเทอร์เน็ตขณะที่เธอมีอายุได้เพียงหกขวบ ด้วยเพลง  Amazing Grace ต่อมาเธอปรากฏตัวในรายการ Maury Povich Show Most Talented Kids 2010 และรายการ Star King ของเกาหลีใต้
พ.ศ. 2554 เธอแสดงประกอบภาพยนตร์เรื่อง Machine Gun Preacher ที่นำแสดงโดยเจอราร์ด บัตเลอร์ ซึ่งเขาต้องเล่นเป็นผู้ค้ายาเสพติดและต้องทำการช่วยเหลือเด็ก และในวันที่ 15 ตุลาคม ปีเดียวกันนั้นเอง เรมาได้ออกอัลบัมเพลงของเธอเอง ชื่อ Rhema Marvanne
แหล่งข้อมูลอื่น

Rhema Marvanne Official Site
Rhema Marvanne Official Facebook
Rhema Marvanne Official Twitter
Rhema Marvanne Official Myspace
Rhema Marvanne Official YouTube
Rhema Marvanne on iTunes
เรย์ สตีเวนสัน

| เรย์ สตีเวนสัน |
| --- | --- |
สตีเวนสัน ในงานพรีเมียร์ของภาพยนตร์เรื่อง Divergent  ที่แคลิฟอร์เนีย เมื่อวันที่ 18 มีนาคม 2014
เกิด: George Raymond Stevenson 25 พฤษภาคม ค.ศ. 1964(1964-05-25) ลิสเบิร์น ไอร์แลนด์เหนือ สหราชอาณาจักร
เสียชีวิต: 21 พฤษภาคม ค.ศ. 2023(2023-05-21) (58 ปี) กรุงโรม, ประเทศอิตาลี
อาชีพ: นักแสดง
ปีปฏิบัติงาน: 1993–2023
คู่สมรส: รูธ เจมเมล์  (สมรส 1997; หย่า 2005)
คู่รัก: เอลิซาเบตตา คาราซเซีย (2005–ปัจจุบัน)
บุตร: 3
จอร์จ เรย์มอนด์ สตีเวนสัน (อังกฤษ: George Raymond Stevenson; เกิด 25 พฤษภาคม พ.ศ. 2507 - 21 พฤษภาคม พ.ศ. 2566) เป็นนักแสดงชาวไอร์แลนด์เหนือ เขาเป็นที่รู้จักจากการรับบท Titus Pullo ในซีรีส์โทรทัศน์ [BBC]]/HBO เรื่อง Rome (2005–2007) และรับบท Dagonet ในภาพยนตร์เรื่อง King Arthur (2004) สตีเวนสันได้แสดงเป็นตัวละครมาร์เวลคอมิกส์สองตัว ได้แก่ Frank Castle/The Punisher ในPunisher: War Zone และ The Super Hero Squad Show; และ Volstagg ใน Thor และภาคต่อของ Thor: The Dark World และ  Thor: Ragnarok ในภาพยนตร์เรื่อง Kill the Irishman สตีเวนสันแสดงเป็น Cleveland mobster Danny Greene ในปี ค.ศ. 2012 เขาปรากฏตัวในฤดูกาลที่เจ็ดของ Dexter ในฐานะ Isaak Sirko นอกจากนี้เขายังแสดงเป็นตัวละคร Blackbeard ในฤดูกาลที่สามและสี่ของ Black Sails ตั้งแต่ปี ค.ศ. 2016 ถึง 2017 ใน Star Wars Rebels และในปี 2020 ใน Star Wars: The Clone Wars เขาให้เสียง Gar Saxon
เมื่อวันที่ 21 พฤษภาคม ค.ศ. 2023 มีการประกาศว่าเขาเสียชีวิตลงแล้ว ที่กรุงโรม , ประเทศอิตาลี ขณะที่เขากำลังถ่ายทำภาพยนตร์เรื่อง Cassino สี่วันก่อนวันเกิดอายุครบ 59 ปี ของเขา แต่ยังไม่ทราบสาเหตุการเสียชีวิตของเขา
เรซิเดนต์อีวิล

บทความนี้เกี่ยวกับชุดวีดีโอเกม ระวังสับสนกับ อันตรายทางชีวภาพ (Biological hazard) สำหรับชุดซีรีส์ภาพยนตร์ ดูที่ เรซิเดนต์อีวิล (ภาพยนตร์ชุด)
| เรซิเดนต์อีวิล |
| --- | --- |

สร้างโดย: ชินจิ มิคามิ   โทคุโระ ฟูจิวาระ
งานต้นฉบับ: เรซิเดนต์อีวิล (1996)
เจ้าของ: แคปคอม
ปี: 1996–ปัจจุบัน
สื่อสิ่งพิมพ์
นวนิยาย: รายชื่อนวนิยาย
การ์ตูน: รายชื่อหนังสือการ์ตูน
ภาพยนตร์และโทรทัศน์
ภาพยนตร์: รายชื่อภาพยนตร์
ละครโทรทัศน์: รายชื่อรายการโทรทัศน์
เกม
วิดีโอเกม: รายชื่อเกม
เรสซิเดนต์อีวิล หรือ ไบโอฮาซาร์ด (อังกฤษ: Resident Evil; ญี่ปุ่น: バイオハザード; โรมาจิ: Baiohazādo) เป็นแฟรนไชส์สื่อของบริษัทวิดีโอเกมสัญชาติญี่ปุ่นของแคปคอม สร้างโดย ชินจิ มิกามิเป็นชุดวิดีโอเกมเอาชีวิตรอดสยองขวัญ (survival horror) โดยเริ่มต้นจาก เรซิเดนต์อีวิล ใน พ.ศ. 2539 นับตั้งแต่นั้น ชุดเกมได้ขยายสาขาออกไปรวมถึงเกมแอ็กชันด้วย และขายได้ 125 ล้านหน่วย เมื่อวันที่ 30 มิถุนายน พ.ศ. 2565
แฟรนไชส์ดังกล่าวได้ขยายไปถึงหนังสือการ์ตูนช่อง นิยายและการดัดแปลงเป็นนิยาย ละครเสียง ชุดภาพยนตร์ไลฟ์แอ็กชันและแอนิเมชัน ตลอดจนสินค้าอื่น ๆ ที่เกี่ยวข้อง
ข้อมูลตัวละคร

บทความหลัก: รายชื่อตัวละครในเกมเรซิเดนต์อีวิล
สื่อที่เกี่ยวข้อง > ภาพยนตร์

บทความหลัก: เรซิเดนต์อีวิล (ภาพยนตร์ชุด)
มีภาพยนตร์ 7 เรื่องออกฉายภายใต้ชื่อ ผีชีวะ (Resident Evil) ซึ่งเนื้อเรื่องในภาพยนตร์ไม่เหมือนกับในเกม แต่รวมตัวละครในเกมไปด้วย ได้แก่ จิล วาเลนไทน์ แคลร์ เรดฟีลด์ เนเมซิส คริส เรดฟิลด์ คาร์ลอส โอลิเวราและอัลเบิร์ต เวสเกอร์ ภาพยนตร์ทั้ง 6 เรื่อง เขียนและกำกับโดย พอล ดับเบิลยู. เอส. แอนเดอร์สัน ตัวเอกหลักของชุดภาพยนตร์ คือ อลิซ ซึ่งเป็นตัวละครดั้งเดิมที่สร้างขึ้นเพื่อภาพยนตร์เหล่านี้ แม้จะได้รับการตอบรับในแง่ลบจากนักวิจารณ์ ชุดภาพยนตร์ไลฟ์แอ็กชันนี้ยังทำรายได้กว่า 1280 ล้านดอลล่าร์สหรัฐทั่วโลก จนถึงปัจจุบัน ภาพยนตร์ผีชีวะยังเป็นการดัดแปลงวิดีโอเกมเพียงเรื่องเดียวที่ทำรายได้เพิ่มขึ้นในแต่ละภาคที่ออกฉาย ชุดภาพยนตร์ดังกล่าวยังทำสถิติ "การดัดแปลงวิดีโอเกมเป็นภาพยนตร์ไลฟ์แอ็กชันมากที่สุด" ในบันทึกสถิติโลกกินเนสส์ 2012 ฉบับเกมเมอร์ ซึ่งยังได้อธิบายว่าเป็น "ชุดภาพยนตร์อิงวิดีโอเกมที่ประสบความสำเร็จที่สุด"
ปี ค.ศ. 2021 ภาพยนตร์ฉบับรีบู๊ตที่อ้างอิงเนื้อหาและตัวละครจากเกมต้นฉบับและรีเมคของภาค 1 และภาค 2 เขียนบทและกำกับโดย โยฮันเนส โรเบิร์ต
ผีชีวะ (Resident Evil) ออกฉาย พ.ศ. 2545 กำกับโดย พอล ดับเบิลยู. เอส. แอนเดอร์สัน
ผีชีวะ 2 ผ่าวิกฤตไวรัสสยองโลก (Resident Evil: Apocalypse) ออกฉาย พ.ศ. 2547 กำกับโดย อเล็กซานเดอร์ วิตต์
ผีชีวะ 3 สงครามสูญพันธุ์ไวรัส (Resident Evil: Extinction) ออกฉาย พ.ศ. 2550 กำกับโดย รัสเซลล์ มัลคาไฮ
ผีชีวะ สงครามปลุกพันธุ์ไวรัสมฤตยู (Resident Evil: Degeneration") ออกฉาย พ.ศ. 2551 สร้างโดย Capcom และ Sony Pictures Entertainment (เป็นหนังที่เป็นภาพกราฟิกทั้งเรื่อง คล้ายเกมส์Resident Evil แต่เป็นภาพยนตร์)
ผีชีวะ 4 สงครามแตกพันธุ์ไวรัส (Resident Evil: Afterlife) ออกฉาย พ.ศ. 2553 กำกับโดย พอล ดับเบิลยู. เอส. แอนเดอร์สัน
ผีชีวะ 5 สงครามไวรัสล้างนรก (Resident Evil: Retribution) ออกฉาย พ.ศ. 2555 กำกับโดย พอล ดับเบิลยู. เอส. แอนเดอร์สัน
ผีชีวะ สงครามดับพันธุ์ไวรัส (Resident Evil: Damnation") ออกฉาย พ.ศ. 2555 สร้างโดย Capcom และ Sony Pictures Entertainment  (เป็นหนังที่เป็นภาพกราฟิกทั้งเรื่อง คล้ายเกมส์Resident Evil แต่เป็นภาพยนตร์)
อวสานผีชีวะ (Resident Evil: The Final Chapter) ออกฉาย พ.ศ. 2560 กำกับโดย พอล ดับเบิลยู. เอส. แอนเดอร์สัน
ผีชีวะ ล้างบางเชื้อคลั่ง หรือชื่อในการจัดจำหน่าย ผีชีวะ สงครามแค้นแพร่พันธุ์ไวรัส (Resident Evil: Vendetta") ออกฉาย พ.ศ. 2560 สร้างโดย Capcom และ Marza Animation Planet (เป็นหนังที่เป็นภาพกราฟิกทั้งเรื่อง คล้ายเกมส์Resident Evil แต่เป็นภาพยนตร์)
ผีชีวะ มหันตภัยไวรัสมืด ( Resident Evil: Infinite Darkness ) ออกฉาย พ.ศ. 2564 ทาง netflix  สร้างโดย TMS entertainment และ Quebico ภายใต้การดูแลของcapcom (เป็นหนังที่เป็นภาพกราฟิกทั้งเรื่อง คล้ายเกมResident Evil แต่เป็นภาพยนตร์)
ผีชีวะ: ปฐมบทแห่งเมืองผีดิบ (Resident Evil: Welcome to Raccoon City) ออกฉาย พ.ศ. 2564 กำกับโดย โยฮันเนส โรเบิร์ต เป็นภาพยนตร์ฉบับรีบู๊ตที่เนื้อหาอิงจากเกมต้นฉบับและรีเมคของภาค 1 และภาค 2
ผีชีวะ เชื้อคลั่งเกาะหายนะ (Resident Evil: Death Island) ออกฉาย พ.ศ. 2566 สร้างโดย Capcom Pictures และ Sony Pictures Entertainment เป็นภาคต่อโดยตรงของ ผีชีวะ ล้างบางเชื้อคลั่ง (เป็นหนังที่เป็นภาพกราฟิกทั้งเรื่อง คล้ายเกมส์Resident Evil แต่เป็นภาพยนตร์)
สื่อที่เกี่ยวข้อง > ซีรีส์

บทความหลัก: Resident Evil: ผีชีวะ
ในปี 2019 เน็ตฟลิกซ์ ร่วมกับ คอนสแตนติน ฟิลม์ ผู้สร้างภาพยนตร์ทั้ง 7 ภาค ได้ประกาศสร้าง Resident Evil: ผีชีวะ ซีรีส์แปดตอนที่เดินเรื่องในจักรวาลของตัวเอง หลังจากพยายามสร้างมาตั้งแต่ปี 2014 แต่ก็ไม่มีผู้จัดจำหน่ายใดสนใจ จนได้เน็ตฟลิกซ์มาช่วย ไทม์ไลน์ของซีรีส์นั้นเกิดขึ้นหลังจากเกม Resident Evil 5 และ Resident Evil Village ใช้องค์ประกอบจากจักรวาลของแฟรนไชน์หลัก ผ่านตัวละครอัลเบิร์ต เวสเกอร์ นำแสดงโดย แลนซ์ เรดดิค (นักแสดงผิวดำคนแรก ที่แสดงตัวละครอัลเบิร์ต เวสเกอร์) ผู้ที่พาแฝดลูกสาวจากหลอดแก้วทั้งสองอย่าง เจด และ บิลลี่ มายังที่เมืองนิวแร็คคูนซิตี้ แอฟริกาใต้ ในปี 2022 เมืองอุตสาหกรรมที่ถูกสร้างขึ้นจากเมืองโรงงานที่ถูกทำลายไปในอดีต ก่อนที่จะเกิดหายนะบางอย่างที่ทำให้ 14 ปีต่อมา ปี 2036 โลกได้กลายเป็นแดนของสัตว์ประหลาด ในขณะที่อัมเบรล่ายังก่อกรรมทำเข็ญกับผู้รอดชีวิตที่เหลือรอดและทดลองเชื้อทีไวรัสอย่างไม่มีที่สิ้นสุด ซีรีส์มีกำหนดฉาย 14 กรกฎาคม พ.ศ. 2565 และไม่ได้รับการไปต่อในฤดูกาลที่ ๒ หลังไม่ประสบความสำเร็จในแง่คำวิจารณ์และยอดผู้ชม
แหล่งข้อมูลอื่น

เว็บไซต์อย่างเป็นทางการ เก็บถาวร 2009-03-18 ที่ เวย์แบ็กแมชชีน (ญี่ปุ่น)
เว็บไซต์อย่างเป็นทางการ (อังกฤษ)
เรล์ฟ ไฟนส์

| เรล์ฟ ไฟนส์ |
| --- | --- |

สารนิเทศภูมิหลัง
เกิด:  (1962-12-22) 22 ธันวาคม ค.ศ. 1962 (61 ปี) Ralph Nathaniel Twisleton-Wykeham-Fiennes Suffolk, ประเทศอังกฤษ, สหราชอาณาจักร
คู่สมรส: Alex Kingston (1993-1997)
อาชีพ: นักแสดง
ปีที่แสดง: 1990–ปัจจุบัน
เรล์ฟ ไฟนส์ (อังกฤษ: Ralph Fiennes) เกิดเมื่อวันที่ 22 ธันวาคม ค.ศ. 1962 เป็นนักแสดงชาวอังกฤษ แสดงในภาพยนตร์อย่างเช่น Schindler's List, The English Patient, In Bruges, The Constant Gardener, Strange Days, Maid in Manhattan และภาพยนตร์แฮร์รีพอตเตอร์ ไฟนส์ได้รับรางวัลโทนีและได้รับการเสนอชื่อเข้าชิงรางวัลออสการ์ 2 ครั้ง ในปี 2001 ไฟนส์ได้รับรางวัลเชกสเปียร์จากโรงละครเชกสเปียร์ในวอชิงตันดีซี ไฟนส์ยังเป็นทูตให้กับยูนิเซฟสหราชอาณาจักร
เรล์ฟ ไฟนส์เป็นพี่ชายของโจเซฟ ไฟนส์, มาร์ทา ไฟนส์และโซฟี ไฟนส์ ผู้กำกับ, แมกนัส ไฟนส์ นักแต่งเพลง และเป็นญาติห่างๆ กับราชวงศ์อังกฤษ โดยเป็นพระญาติชั้นที่ 7 ใน สมเด็จพระราชินีนาถเอลิซาเบธที่ 2 แห่งสหราชอาณาจักร เนื่องจากปู่เทียดของเขา เป็นพี่ชายร่วมบิดามารดาเดียวกับ พระอัยยิกา (ยาย) ของ สมเด็จพระราชินีเอลิซาเบธ พระราชชนนี
เรดีฟอร์เลิฟ

บทความนี้เกี่ยวกับอัลบั้มเพลง สำหรับเพลงของทาทา ยังในชื่อเรียกเดียวกันนี้ ดูที่ เรดีฟอร์เลิฟ (เพลงทาทา ยัง)
เรดีฟอร์เลิฟ (อังกฤษ: Ready For Love) คือสตูดิโออัลบั้มภาษาอังกฤษลำดับที่สามของทาทา ยัง ออกจำหน่ายทั่วเอเชียระหว่างวันที่ 24 สิงหาคม - 14 กันยายน พ.ศ. 2552 ออสเตรเลียในเดือนตุลาคม พ.ศ. 2552 และยุโรปในต้นปี พ.ศ. 2553 พร้อมกันนี้ยังได้ออกจำหน่ายในรูปแบบพร้อมพวงกุญแจสะสมเมื่อวันที่ 13 พฤศจิกายน พ.ศ. 2552 ในประเทศไทย
เรดีฟอร์เลิฟ เริ่มต้นการทำงานจากการคัดเลือกเพลงที่นักประพันธ์เพลงทั่วโลกส่งเข้ามาทั้งสิ้น 1,800 เพลงเหลือ 12 เพลง โดยผลงานอัลบั้มชุดนี้ได้จัดทำในประเทศเยอรมนี และได้ใช้เพลง "เรดีฟอร์เลิฟ" เป็นซิงเกิลแรกในการประชาสัมพันธ์อัลบั้มดังกล่าว โดยออกเผยแพร่ผ่านสถานีวิทยุต่างๆ และเปิดบริการดิจิตอลดาวน์โหลด เมื่อวันที่  1 กรกฎาคม พ.ศ. 2552
ทาทาประชาสัมพันธ์อัลบั้มนี้ด้วยการจัดงานเปิดตัวอัลบั้ม ณ ท่าอากาศยานดอนเมือง เมื่อวันที่ 9 กันยายน พ.ศ. 2552 โดยในงานดังกล่าวได้มีการปฐมทัศน์มิวสิกวิดีโอเพลง "มายบลัดดีวาเลนไทน์" พร้อมกับแสดงสดในเพลงจากอัลบั้มนี้ และมีการออกจำหน่ายวิดีโองานดังกล่าวในวันที่ 19 พฤศจิกายน พ.ศ. 2552 อีกด้วย
เมื่อกลางเดือนกุมภาพันธ์ พ.ศ. 2553 ทาทา ยัง ได้ปล่อยเพลงมายบลัดดีวาเลนไทน์ เวอร์ชันภาษาไทย ออกมาทุกคลื่นวิทยุ เนื่องในโอกาสเดือนแห่งความรัก
การสร้างและอำนวยการผลิต

ในอัลบั้มนี้ทาทาได้ร่วมงานกับ  André Brix Buchmann แห่ง  Valicon Production จากประเทศเยอรมัน เริ่มจากการที่ Brix เสนอความคิดการสร้างอัลบั้มนี้ไปยังนักแต่งเพลงที่มีชื่อเสียงทั่วโลก หลังจากใช้เวลากว่า 5 เดือน Brix ก็ได้นำเพลงกลับมาจากนักแต่งเพลงที่อยากร่วมงานกับ ทาทา ยัง กว่า 1,800 เพลง โดยได้ใช้เวลาในการคัดเลือกและกลั่นกรองเพลงที่ดีที่สุดออกมาเพื่อให้อยู่ใน อัลบั้ม เรดีฟอร์เลิฟ นี้  12 เพลง โดยจัดทำ ณ ประเทศเยอรมัน
อัลบั้มนี้ได้นักแต่งเพลงชื่อดังมาแต่งเพลงให้ทาทามากมาย โดยเพลงเปิดตัว  "เรดีฟอร์เลิฟ" เป็นผลงานการประพันธ์ของมาร์ค เทย์เลอร์ (Mark Taylor) เจ้าของรางวัลแกรมมี สาขาผู้อำนวยการสร้าง ชาวอังกฤษ โดยที่มาร์คเคยประพันธ์เพลงให้กับศิลปินอย่าง แชร์ บริตนีย์ สเปียรส์ พุซซีแคต ดอลส์ ไดอาน่า รอส ร็อด สจ๊วต และเอ็นริเก อิเกลเซียส และในบทเพลง "เพอร์เฟกชัน" (Perfection) เป็นผลงานการประพันธ์ร่วมของเลโอนา ลิวอิส และเพลง "เบอร์นิงเอาต์" ผลงานการประพันธ์ของ Sabastian Thott ผู้ประพันธ์เพลงให้กับศิลปินชื่อดังอย่างเซลีน ดิออนและเวสต์ไลฟ์มาแล้ว
งานเปิดตัวอัลบั้มมีขึ้นเมื่อวันที่ 9 กันยายน พ.ศ. 2552 ณ ท่าอากาศยานดอนเมือง โดยทาทาได้ลงจากเครื่องบินของนกแอร์เพื่อแสดงคอนเสิร์ตบนเวทีกลางรันเวย์ นับเป็นศิลปินไทยรายแรกที่เปิดตัวกลางรันเวย์ท่าอากาศยาน นอกจากนี้ยังมีการเผยแพร่มิวสิกวิดีโอเพลง มาย บลัดดี วาเลนไทน์ เป็นครั้งแรกอีกด้วย[ต้องการอ้างอิง]
รายชื่อเพลง

"Ready For Love" (Alex Smith, Mark Taylor, Ayak Thiik)  3:42
"Mission Is You" (Hiten Bharadia, Philippe-Marc Anquetil, Christopher Lee-Joe)  3:03
"Burning Out" (Kinnda Hamdin, Didrik Thott, Sebastian Thott, Ameerah El Ouiglani)  3:44
"My Bloody Valentine" (Alex James, Fridolin Nordsoe, Busbee)  3:51
"Ugly" (Tysper, Mack)  3:22
"Words Are Not Enough" (Martin Ankelius)  4:06
"Suffocate" (Hawes Timothy, Mhondera Obi Simbarashe)  3:50
"Shine Like A Superstar" (Ian Mack, Stuart Crichton, Tommy Lee James)  2:54
"Perfection" (Billy Steinberg, Josh Alexander, Ruth-Anne Cunningham, Leona Lewis)  3:16
"Boys Will Be Boys" (Chris Braide, Andreas Carlsson)  3:33
"Love Is The Law" (Anders Wollbeck, Mattias Lindblom, Daniel Presley)  4:10
"Exposed" (Jaimes Steve Welton, Sela Winston, Swain Anthony John)  3:30
ดีวีดี (ฉบับญี่ปุ่น)
Ready For Love (PV)
Making of Ready For Love Video
EPK
Track By Track
ประวัติการจำหน่าย

| ประเทศ | วันที่กำหนดวางจำหน่าย |
| --- | --- |
อินโดนีเซีย: 24 สิงหาคม พ.ศ. 2552
ไทย: 25 สิงหาคม พ.ศ. 2552
ฮ่องกง: 26 สิงหาคม พ.ศ. 2552
ฟิลิปปินส์: 28 สิงหาคม พ.ศ. 2552
ญี่ปุ่น: 31 สิงหาคม พ.ศ. 2552
ไต้หวัน: 1 กันยายน พ.ศ. 2552
เกาหลีใต้: 8 กันยายน พ.ศ. 2552
มาเลเซีย: 14 กันยายน พ.ศ. 2552
ออสเตรเลีย: ตุลาคม พ.ศ. 2552
ยุโรป: พ.ศ. 2553
แหล่งข้อมูลอื่น

— เว็บไซต์อย่างเป็นทางการของทาทา ยัง
เก็บถาวร 2008-01-12 ที่ เวย์แบ็กแมชชีน — เว็บไซต์แฟนคลับของทาทา ยัง
| ด ค กทาทา ยัง |
| --- | --- |
อัลบั้มภาษาไทย: อมิตาทาทายัง • อะเมซิงทาทา • ทาทายัง • เรียลทีที • แดนเจอรัสทาทา • วันเลิฟ
อัลบั้มภาษาอังกฤษ: ไอบีลีฟ • เทมเพอเรเจอร์ไรซิง • เรดีฟอร์เลิฟ
อัลบั้มเพลงฮิต: ทาทาวันมิลเลียนกอปปีเซเลอเบรชัน • แฮปปีเบิร์ดเดย์ • ทาทารีมิกซ์ • เดอะเวรีเบสต์ออฟทาทายัง • เรียลเลิฟ • เบสต์ออฟทาทายัง • เดอะเลิฟออฟทาทายัง
อัลบั้มพิเศษ: 6.2.12
อีพี: ดูมดูม
อัลบั้มอื่นๆ: มอสแอนด์ทาทา
วีดิทัศน์: อมิตาทาทายัง • อะเมซิงทาทา • นานาทาทาอินคอนเสิร์ต • ทาทาสเปเชียล "ไอเลิฟยู" • มอสทาทาแอนด์เฟรนด์ • ทาทา ยัง • หวานใจ... ไม่มี ง.งู
ผลงาน • รางวัล